MUNICIPIUL CRAIOVA

CONSILIUL LOCAL AL MUNICIPIULUI CRAIOVA


                                          HOTĂRÂREA NR. 15
privind repartizarea, în vederea închirierii, a două locuinţe situate în municipiul Craiova, cart. Eroilor, str.22 Decembrie 1989, nr.6, bl.6 vechi, camera 58, respectiv str.Constantin Lecca, nr.30
Consiliul Local al Municipiului Craiova întrunit în şedinţa ordinară din data de 29.01.2015;
Având în vedere raportul nr.10347/2015 întocmit de Direcţia Fond Locativ şi Control Asociaţii de Proprietari prin care se propune repartizarea, în vederea închirierii, a două locuinţe situate în municipiul Craiova,  cart. Eroilor, str.22 Decembrie 1989, nr.6, bl.6 vechi, camera 58, respective str.Constantin Lecca, nr.30 şi rapoartele comisiilor de specialitate ale Consiliului Local al Municipiului Craiova nr.33, 34, 35, 46 şi 47/2015;

În conformitate cu prevederile art.48 din Legea Locuinţei nr.114/1996, republicată,  modificată şi completată, art.30 din Hotărârea Guvernului nr.1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996,  art.15 din Ordonanţa de Urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, modificată de Ordonanţa de Urgenţă a Guvernului  nr.68/2006;

          În temeiul art.36, alin.2, lit. d coroborat cu alin.6, lit. a, pct. 17, art.45 alin. 3, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă stabilirea destinaţiei de locuinţă socială a imobilului situat în municipiul Craiova, cart. Eroilor, str.22 Decembrie 1989, nr.6, bl.6 vechi, camera 58, proprietate privată a municipiului Craiova, având suprafaţa utilă de 25,30 mp.
Art.2. Se aprobă trecerea din proprietatea privată a municipiului  Craiova şi administrarea Regiei Autonome de Administrare a Domeniului Public şi Fondului Locativ Craiova, în proprietatea publică a municipiului Craiova şi administrarea Regiei Autonome de Administrare a Domeniului Public şi Fondului Locativ Craiova, a bunului imobil identificat la art.1 din prezenta hotărâre.
Art.3. Se aprobă repartizarea, în vederea închirierii, a locuinţelor sociale situate în municipiul Craiova, cart. Eroilor, str.22 Decembrie 1989, nr.6, bl.6 vechi, camera 58, respectiv str.Constantin Lecca, nr.30, către persoanele prevăzute în anexa  care face parte integrantă din prezenta hotărâre .

Art.4.  Contractele de închiriere a locuinţelor prevăzute la art.3 din prezenta hotărâre, vor fi încheiate de către Regia Autonomă de Administrare a Domeniului Public şi Fondului Locativ Craiova.
Art.5. Se aprobă modificarea fondului unic de locuinţe sociale, destinat închirierii persoanelor şi/sau familiilor evacuate sau care urmează a fi evacuate din locuinţe retrocedate în natură foştilor proprietari prin anularea poziţiei referitoare la locuinţa situată în municipiul Craiova, str.Constantin Lecca, nr.30. 
Art.6. Pe data prezentei hotărâri, se anulează poziţia 3 din anexa nr.2 a Hotărârii Consiliului Local al  Municipiului Craiova nr.130/2013, se modifică în mod corespunzător Hotărârile Consiliului Local al Municipiului Craiova nr.147/1999 referitoare la însuşirea inventarului  bunurilor care alcătuiesc domeniul public al municipiului Craiova, nr.522/2007 referitoare la inventarului bunurilor care alcătuiesc domeniul privat al municipiului Craiova şi nr.136/2013 referitoare la constituirea fondului de locuinţe sociale unic, destinat închirierii persoanelor şi/sau familiilor evacuate sau care urmează a fi evacuate din locuinţe retrocedate în natură foştilor proprietari.
Art.7. Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr. 141/2008.
Art.8. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari, Direcţia Economico-Financiară şi Regia Autonomă de Administrare a Domeniului Public şi Fondului Locativ Craiova  vor aduce la îndeplinire prevederile  prezentei hotărâri.
	 PREŞEDINTE DE ŞEDINŢĂ,
	 CONTRASEMNEAZĂ,

	  SECRETAR,

                                                                               Anexa  la Hotărârea nr.15/2015
Repartizare a 2 locuinţe sociale, destinate închirierii persoanelor îndreptăţite în conformitate cu prevederile Legii nr.114/1996, republicată, cu modificările şi completările ulterioare

	Nr. crt.
	NUME ŞI PRENUME
	ADRESĂ LOCUINŢĂ

	1.
	Mănucu Elena
	Strada Constantin Lecca 

nr.30

	2.
	Ciocîlteu Alexandru Sebastian
	Cartier Eroilor,

Strada 22 Decembrie 1989 nr.6,

bl.6 vechi, cam.58

